Калдараши
Калдараши (още и кардараши, кардераши, калдераш; от ром. calderar – „бакърджия“) е циганска общност. Сред българите са известни и като „сръбски цигани“. Според някои изследователи това е най-голямата ромска общност с численост от над един милион души по цял свят. Традиционната религиозна принадлежност на калдерашите в България е Източното православие, докато в Западна Европа и Северна Америка са католици. Името на тази циганска подгрупа произлиза от румънското caldera – котел. Значителна част от тях идват в България в периода между Първата и Втората световни войни от Беломорска Тракия, Вардарска Македония и Северна Сърбия (Войводина).

Калдарашите са едни от най-богатите племена от циганите. Техните сватби продължават с дни. Ритуалът изисква момичето да е девствено в първата брачна нощ. Снахата се купува от родителите на младоженеца с обичая баба хак; обикновено родителите на момата даряват тези пари на младото семейство по време на сватбата.

Калдарашите се различават от другите цигани с това, че не говорят на „р“. Препитават се с някакъв занаят, предимно като бакърджии, калайджии (ганосари) и други професии. Децата на калдарашите са образовани, както и някои от по-младите калдараши.

Известни калдараши 
Илия Илиев – лидер на ромската партия Движение за равноправен обществен модел (ДРОМ) (Костинброд)

Васил Боянов (Азис) – певец (Костинброд)

Вероника Диянова – юрист (гр.Русе)

Цветелин Кънчев – депутат (София)

Станчо Томов – (хирург) (Варна)

Зоя (певица) (Плевен)

Горан Златков – юрист (София)

Бележки 

Цигани